APSTIPRINĀTS

SIA “Pļaviņu Komunālie pakalpojumi”

iepirkumu komisijas sēdē

14.05.2025.

CENU APTAUJAS

NOLIKUMS

IEPIRKUMAM

**“Daudzdzīvokļu dzīvojamo māju tehniskās apsekošanas atzinuma izstrādāšana”**

ID Nr.  PlavinuKP 2025/03

Pļaviņās, 2025

**1. Vispārīgā informācija**

# Informācija par Pasūtītāju:

|  |  |
| --- | --- |
| Pasūtītāja nosaukums | Sabiedrība ar ierobežotu atbildību “Pļaviņu Komunālie pakalpojumi” |
| Adrese | Daugavas iela 43, Pļaviņas, Aizkraukles novads, LV – 5120  |
| Reģ. Nr. | 48703000457 |
| Kontaktpersona par iepirkuma procedūru | Sanita Kirilova, tālruņa numurs – 29218133, e-pasta adrese – sanita.kirilova@online.lv  |
| Kontaktpersona darbu izpildes jautājumos | Sanita Kirilova, tālruņa numurs – 29218133, e-pasta adrese – sanita.kirilova@online.lv |
| Darba laiks | Darba dienās:Pirmdienās – ceturtdienās: no plkst.8.00-12.00 un 13.00-17.00; piektdienās: no plkst.8.00-12.00 un 13.00-15.00 |

# Iepirkuma nosaukums - “Daudzdzīvokļu dzīvojamo māju tehniskās apsekošanas atzinuma izstrādāšana” (turpmāk – iepirkums vai iepirkuma procedūra) identifikācijas numurs: PlavinuKP 2025/03

* 1. **Piemērojamā iepirkuma procedūra:** cenu aptauja.
	2. **Iepirkuma priekšmets:** Iepirkuma priekšmets ir Daudzdzīvokļu dzīvojamo māju tehniskās apsekošanas atzinuma izstrādāšana, saskaņā ar Tehnisko specifikāciju (Nolikuma 3.pielikums), kā arī Līguma projektu, viss kopā – Darbi.
	3. Iepirkuma priekšmets nav sadalīts daļās, jo iepirkuma priekšmetā ietvertie Darbi veido vienotu iepirkuma priekšmetu, un līguma slēgšana ar vienu piegādātāju par visu nepieciešamo pakalpojumu sniegšanu nodrošina optimālu, efektīvu, koordinējamu un administratīvi kontrolējamu Darbu norisi.
	4. CPV kods - 71631300-3 (ēku tehniskās pārbaudes pakalpojumi).
	5. **Piedāvājuma derīguma termiņš**: 2025.gada 30.maijs.
	6. **Piedāvājuma derīguma termiņš**: Pretendenta iesniegtais piedāvājums ir derīgs 60 dienas, skaitot no iepirkumā noteiktās pēdējās piedāvājumu iesniegšanas dienas.
	7. **Līguma izpildes termiņš**: 3 mēneši no līguma abpusējas parakstīšanas brīža, bet ne vēlāk kā 2025.gada 1.oktobris.

## Piedāvājuma noformēšana

## Piedāvājumu iesniedz elektroniskā formātā. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

## Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.

## Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.

* 1. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot iesniedzamajiem dokumentiem pilnvaru. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
	2. Nolikumā noteiktā kārtībā pretendentam piedāvājums jāiesniedz par visu iepirkuma priekšmeta apjomu. Nolikumā noteiktā kārtībā pretendents nedrīkst iesniegt piedāvājuma variantus.

## Prasības pretendentiem

## Obligātie nosacījumi pretendenta dalībai iepirkumā:

## Iepirkumā piedāvājumu var iesniegt piegādātājs vai piegādātāju apvienība, kas piedāvā un ir tiesīga veikt Nolikuma prasībām atbilstošu pakalpojumu.

## Pretendentam un pretendenta norādītai personai, uz kuras iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām, jābūt reģistrētam atbilstoši attiecīgās valsts normatīvo aktu prasībām, ja šāda reģistrācija ir nepieciešama. Latvijas Republikā reģistrēta pretendenta reģistrācija atbilstoši normatīvo aktu prasībām tiks pārbaudīta Uzņēmumu reģistra publiski pieejamā datubāzē. Ārvalstī reģistrētam pretendentam jāiesniedz attiecīgās valsts kompetentas institūcijas izsniegta dokumenta kopija, kas apliecina, ka pretendents ir reģistrēts atbilstoši tās valsts normatīvo aktu prasībām, pievienojot dokumentu tulkojumu. Ja pretendents ir piegādātāju apvienība, tad visiem piegādātāju apvienības dalībniekiem jābūt reģistrētiem atbilstoši attiecīgās valsts normatīvo aktu prasībām, ja šāda reģistrācija ir nepieciešama.

## Prasības attiecībā uz pretendenta tehniskajām un profesionālajām spējām:

## Pretendentam jāpievieno sertificētā speciālista dokumentu kopijas (sertifikātus).

## Neatkarīgā eksperta pieredze pēdējo 2 (divu) gadu laikā ne mazāk kā 2 (divu) ēku (katras ēkas platība ir ne mazāk kā 1000m2) tehniskās apsekošanas atzinuma izstrādāšanā.

## Pretendenta neatkarīgajam ekspertam ēku tehniskās apsekošanas jomā ir jābūt derīgam izsniegtam neatkarīgā eksperta sertifikātam, kas apliecina, ka eksperts ir tiesīgs veikt ēku tehnisko apsekošanu un izsniegt atzinumu.

## Iesniedzamie dokumenti

## Pretendenta pieteikums dalībai iepirkumā.

## Lai apliecinātu savu dalību iepirkumā, pretendentam jāiesniedz iepirkuma pieteikums (Nolikuma 1.pielikums). Pieteikums apliecina pretendenta apņemšanos sniegt pakalpojumu saskaņā ar Nolikuma prasībām.

## Pretendenta kvalifikācijas dokumenti:

## Informācija par personām, uz kuru iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām, pievienojot visu norādīto personu, uz kuru iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām, apliecinājumu vai vienošanos par sadarbību konkrētā līguma izpildē.

## Informācija par pretendenta neatkarīgo ekspertu ēku tehniskās apsekošanas jomā, pievienojot neatkarīgā eksperta kvalifikāciju apstiprinoša sertifikāta vai dokumenta kopiju. Kvalifikācijas atbilstība Latvijā reģistrētam speciālistam tiks pārbaudīta Būvniecības informācijas sistēmā.

## Informācija par pretendenta neatkarīgā eksperta pieredzi iepriekšējos 2 (divos) gados (Nolikuma 2.pielikums), kas apliecina atbilstību Nolikuma 3.2.2.apakšpunkta prasībai.

## Ja piedāvājumu iesniedz piegādātāju apvienība, tad, kā pierādījums šim faktam, jāiesniedz vienošanās par piegādātāju apvienības izveidošanu, kurā norāda personu, kas iepirkumā pārstāv attiecīgo piegādātāju apvienību, kā arī katras personas atbildības sadalījumu.

## Tehniskais piedāvājums.

## Pretendents apliecina, ka pakalpojums tiks veikts, atbilstoši 2021. gada 15. jūnija Ministru kabineta noteikumiem Nr. 384 “Būvju tehniskās apsekošanas būvnormatīvs LBN 405-21”, 2010.gada 28.septembra Ministru kabineta noteikumiem Nr.907 “Noteikumi par dzīvojamās mājas apsekošanu, tehnisko apkopi un kārtējo remontu” un citiem konkrēto darbu izpildi regulējošiem Latvijas Republikā spēkā esošajiem normatīvajiem aktiem, atbilstoši Tehniskajā specifikācijā (Nolikuma 3.pielikums) ietvertajām prasībām.

## Finanšu piedāvājums:

## Finanšu piedāvājums jāiesniedz atbilstoši Nolikuma 4.pielikumam, ņemot vērā Tehnisko specifikāciju (Nolikuma 3.pielikums).

## Finanšu piedāvājumā cenu norāda euro (EUR) bez pievienotās vērtības nodokļa, cenā iekļaujot visas izmaksas, tajā skaitā visus nodokļus (t.sk. darba devēja sociālais nodoklis) un nodevas (izņemot pievienotās vērtības nodokli) izmaksas, kas saistītas ar Tehniskajā specifikācijā (Nolikuma 3.pielikums) norādītā pakalpojuma pilnīgu izpildi, kā arī citas izmaksas līdz pakalpojuma pilnīgai izpildei. Iesniedzot finanšu piedāvājumu, pretendents uzņemas visus iespējamos riskus līdz pieņemšanas-nodošanas akta parakstīšanas brīdim.

## Piedāvājumu vērtēšana

## Piedāvājumi tiek izvērtēti Iepirkumu komisijas slēgtās sēdēs.

## Komisija atlasa pretendentus saskaņā ar Nolikumā izvirzītajām kvalifikācijas prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar piedāvājumu izvēles kritēriju – saimnieciski visizdevīgāko piedāvājumu, kuru nosaka, ņemot vērā zemāko piedāvāto kopējo cenu, atbilstoši Iepirkuma nolikuma Finanšu piedāvājuma sagatavošanas prasībām.

## Iepirkuma komisija veic pretendentu piedāvājumu atlases prasību un dokumentu, tehnisko un finanšu piedāvājumu atbilstības pārbaudi atbilstoši Nolikuma un normatīvo aktu prasībām.

## Pretendenta piedāvājumu, kas ticis atzīts par neatbilstošu pretendentu atlases, tehnisko vai finanšu piedāvājumu atbilstības pārbaudes laikā, Iepirkuma komisija tālāk neizskata un noraida pretendenta piedāvājumu vai izslēdz pretendentu no turpmākas dalības iepirkumā kā neatbilstošu Nolikuma vai normatīvo aktu prasībām.

**6. Konkursa komisijas tiesības un pienākumi**

6.1. Komisijas tiesības:

* + 1. pieprasīt papildu informāciju no Pretendentiem, kas piedalās iepirkumā;
		2. lemt par iepirkuma izbeigšanu vai pārtraukšanu;
		3. lemt par iepirkuma termiņa pagarināšanu;
		4. noraidīt piedāvājumus, ja tie neatbilst nolikumā vai normatīvajos aktos izvirzītajām prasībām;
		5. noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;
		6. noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju
		7. izbeigt piedāvājumu, ja izvērtēšanas laikā Pretendents savu piedāvājumu groza vai atsauc.
	1. Komisijas pienākumi:
		1. izvērtēt piedāvājumus atbilstoši normatīvajos aktos un Nolikumā noteiktajai kārtībai;
		2. pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar Sabiedrisko pakalpojumu sniedzēju iepirkumu likumu, izmantojot Ministru kabineta noteikto informācijas sistēmu, Ministru kabineta noteiktajā kārtībā;
		3. rakstiski informēt konkursa Pretendentus par iesniegto materiālu vērtēšanas gaitā konstatētām aritmētiskām kļūdām;
		4. trīs darba dienu laikā pēc lēmuma pieņemšanas rakstiski informēt visus iepirkuma Pretendentus par iepirkuma rezultātiem.

**7. Pretendenta tiesības un pienākumi**

7.1. Pretendenta pienākumi:

* + 1. rūpīgi iepazīties ar iepirkuma dokumentos noteiktajām prasībām;
		2. jautājumus un papildus informācijas pieprasījumus par iepirkuma dokumentiem iesniegt pasūtītājam rakstveidā laikus, t.i. tā, lai iepirkuma komisija varētu sniegt atbildi ne vēlāk kā sešas dienas pirms piedāvājumu iesniegšanas termiņa beigām;
		3. līdz piedāvājuma iesniegšanai regulāri pārbaudīt informāciju, kas tiek ievietota pasūtītāja mājas lapā pie attiecīgā iepirkuma paziņojuma un ņemt to vērā, sagatavojot konkursa piedāvājumu;
		4. iesniedzot piedāvājumu, ievērot visas Sabiedrisko pakalpojumu sniedzēju iepirkumu likumā un Nolikumā izvirzītās prasības;
		5. trīs kalendāro dienu laikā (vai komisijas atsevišķā vēstulē norādīto dienu laikā), termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.
	1. Pretendenta tiesības:
		1. piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;
		2. līdz konkursa piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību iepirkumā. Piedāvājums atsaucams vai maināms, pamatojoties uz rakstveida iesniegumu.
		3. citas tiesības, saskaņā ar iepirkuma dokumentācijas un normatīvo aktu prasībām.

**8. Līguma parakstīšana**

8.1. Starp cenu aptaujas uzvarētāju un Pasūtītāju tiks noslēgts Iepirkuma līgums atbilstoši konkursa priekšmetam, Pretendenta piedāvājumam un šiem darbiem paredzētajam finansējumam, uz tādiem noteikumiem, kādi noteikti pievienotajā līguma projektā.

8.2. Līgums ar konkursa uzvarētāju tiks noslēgts piecu darba dienu laikā pēc paziņojumu izsūtīšanas pretendentiem par cenu aptaujas uzvarētāju.

Pielikumā:

1. pielikums – Pieteikums
2. pielikums – Apliecinājums par pieredzi
3. pielikums – Tehniskā specifikācija
4. pielikums – Finanšu piedāvājums

1.pielikums

NOLIKUMAM

“Daudzdzīvokļu dzīvojamo

māju tehniskās apsekošanas atzinuma izstrādāšana”

ID Nr. PlavinuKP 2025/03

**PIETEIKUMS DALĪBAI IEPIRKUMĀ**

**“**Daudzdzīvokļu dzīvojamo māju tehniskās apsekošanas atzinuma izstrādāšana”

identifikācijas numurs PlavinuKP 2025/03 (turpmāk – Iepirkums), un iesniedz savu piedāvājumu.

 Iepazīstoties ar Iepirkuma Nolikumu, iepirkuma līguma noteikumiem, kā arī pārējiem Iepirkuma dokumentiem, Pretendents apņemamas pakalpojuma izpildi, saskaņā ar iesniegto Iepirkuma piedāvājumu, un iesniedzot piedāvājumu Iepirkumā:

1. Apliecinām, ka esam iepazinušies ar visiem Iepirkuma dokumentiem, noteikumi ir skaidri un saprotami, un garantējam Nolikuma prasību izpildi.
2. Apliecinām, ka visa mūsu piedāvājumā sniegtā informācija ir patiesa un nepastāv nekādi šķēršļi mūsu dalībai šajā Iepirkumā.
3. Visi iesniegtie dokumentu atvasinājumi atbilst oriģinālam, sniegtā informācija un dati ir patiesi.
4. Apliecinām, ka mūsu rīcībā ir visi tehniskie un personāla resursi, lai kvalitatīvi un savlaicīgi nodrošinātu Pasūtītājam nepieciešamos pakalpojumus.
5. Apliecinām, ka piekrītam visiem iepirkuma līguma projekta noteikumiem.
6. Atļaujam Pasūtītājam iepirkuma ietvaros un tā rezultātā noslēgtā iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu apstrādes likumu.
7. Informējam, ka esam iesnieguši piedāvājumu neatkarīgi no konkurentiem[[1]](#footnote-1) un bez konsultācijām, līgumiem vai vienošanām. Mums ne ar vienu konkurentu nav bijusi saziņa attiecībā uz:

7.1. cenām;

7.2. cenas aprēķināšanas metodēm, faktoriem (apstākļiem) vai formulām;

7.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu);

7.4. tādu piedāvājuma iesniegšanu, kas neatbilst iepirkuma prasībām;

7.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

1. Apliecinām, ka neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
2. Apzināmies, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma un pretendentam var tikt piemērota izslēgšana no dalības iepirkuma procedūrā.
3. Uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību Iepirkuma Nolikuma prasībām. Visi iesniegtie dokumentu atvasinājumi atbilst oriģinālam, sniegtā informācija un dati ir patiesi.
4. Informācija, kas pēc pretendenta domām ir uzskatāma par ierobežotas pieejamības informāciju, atrodas pretendenta piedāvājuma datnēs.
5. Apliecina, ka visi iesniegtie dokumentu atvasinājumi atbilst oriģinālam, sniegtā informācija un dati ir patiesi.
6. Apliecinām ka piedāvājuma derīguma termiņš ir 60 dienas, skaitot no piedāvājumu atvēršanas dienas.
7. Pretendenta statuss:

|  |
| --- |
|[ ]  Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz 10 miljonus euro; |
|[ ]  Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz 50 miljonus euro, vai bilance nepārsniedz 43 miljonus euro. |
|[ ]  Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro; |

|  |  |
| --- | --- |
|  |  |
| **Pretendents:** |  |
| **Reģistrācijas nr. vai personas kods:**  |  |
| **Juridiskā adrese:** |  |
| **Oficiālā e-pasta adrese:** |  |
| **Kontaktpersona:** |  |
| **Kontaktpersonas tālrunis un e‑pasts:** |  |
| **Bankas nosaukums, filiāle:** |  |
| **Bankas kods:** |  |
| **Norēķinu konts:** |  |
| **Vārds, uzvārds:***(pretendenta pārstāvja vai pilnvarotās personas)* |  |
| **Amats:** |  |
| **Paraksts:** |  |
| **Datums:** |  |

***Ja Pieteikumu paraksta Pretendenta pilnvarota persona, klāt obligāti jāpievieno pilnvara.***

2.pielikums

NOLIKUMAM

“Daudzdzīvokļu dzīvojamo

māju tehniskās apsekošanas atzinuma izstrādāšana”

ID Nr. PlavinuKP 2025/03

**APLIECINĀJUMS PAR PIEREDZI**

“Daudzdzīvokļu dzīvojamo māju tehniskās apsekošanas atzinuma izstrādāšana”

ID Nr. PlavinuKP 2025/03

Apliecinām, ka mums ir pieredze Pakalpojuma sniegšanā/ tehniskās dokumentācijas vai tehniskās apsekošanas atzinumu sagatavošanā ēkām ar kopējo platību ne mazāk kā 1000m2:

|  |  |  |  |  |
| --- | --- | --- | --- | --- |
| Pasūtītājs | Pakalpojuma sniegšanas laiks(laika periods) | Pakalpojuma nosaukums | Ēkas patība | Kontaktpersona, tālrunis, e-pasts |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| u.t.t. |  |  |  |  |
| Kopā: |  |  |  |

Ar šo uzņemos pilnu atbildību par sniegto informāciju un atbilstību Iepirkuma nolikuma prasībām. Sniegtā informācija un dati ir patiesi.

Paraksts \*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pretendenta vadītājs vai pilnvarotais pārstāvis

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* Apliecinājums ir jāparaksta pretendenta vadītājam vai viņa pilnvarotai personai (šādā gadījumā pretendenta piedāvājumam obligāti jāpievieno pilnvara).*

3.pielikums

NOLIKUMAM

“Daudzdzīvokļu dzīvojamo

māju tehniskās apsekošanas atzinuma izstrādāšana”

ID Nr. PlavinuKP 2025/03

TEHNISKĀ SPECIFIKĀCIJA

DARBA UZDEVUMS

**DAUDZDZĪVOKĻU DZĪVOJAMĀS MĀJAS TEHNISKĀS APSEKOŠANAS ATZINUMA IZSTRĀDĀŠANAI**

1. Veikt ēku tehnisko apsekošanu; izvērtēt tehnisko stāvokli un sniegt slēdzienu par bojājumiem, to cēloņiem un apmēriem.
2. Būvju tehniskās apsekošanas atzinumus izstrādāt atbilstoši Latvijas būvnormatīvam LBN 405-21 “Būvju tehniskās apsekošanas būvnormatīvs” un citiem Latvijas Republikā spēkā esošiem normatīviem aktiem, lai tas atbilstu energoefektivitātes uzlabošanas programmas nosacījumiem, veicot nepieciešamās fotofiksācijas.
3. Būvspeciālistam, veicot būves tehnisko apsekošanu, ir vizuāli (pēc nepieciešamības arī detalizēti, lai izpildītu visas darba uzdevumā noteiktās prasības) jāvērtē ēkas mehāniskā stiprība un stabilitāte, ēkas lietošanas drošība, kā arī jau esošie ugunsdrošības risinājumi, lai nodrošinātu būves saglabāšanu visā tās ekspluatācijas laikā un nepieļautu apdraudējuma iestāšanos.
4. Būvspeciālistam, izstrādājot būves tehniskās apsekošanas atzinumu, pēc nepieciešamības pievienot apsekošanas gaitā izstrādātos teksta, grafiskos, fotofiksāciju un citus materiālus, kas atspoguļotu un pamatotu konstrukciju stāvokli un no tā izrietošo, iepriekš minēto – ēkas mehānisko stiprību un stabilitāti, ēkas lietošanas drošību, kā arī jau esošos ugunsdrošības risinājumus, lai nodrošinātu būves saglabāšanu visā tās ekspluatācijas laikā.
5. Pasūtītājam ir tiesības pieprasīt papildus izstrādāt teksta, grafiskos, fotofiksāciju un citus materiālus, kas atspoguļotu un pamatotu konstrukciju stāvokli, ja iesniegtie materiāli ir nepilnīgi vai nepietiekami atspoguļo konstrukciju esošo stāvokli vai situāciju kopumā.
6. Tehniskās apsekošanas atzinumā ietverams apsekošanas apraksts, secinājumi un rekomendācijas - balstītas gan uz konstatētiem faktiem, gan uz iepriekšēju pieredzi ēku tehniskā apsekošanā, kā arī tehniskais atzinums par apsekotās būves defektiem ar rekomendējošo pasākumu daļu un risinājumiem ēkai, ja tādi ir nepieciešami, nodrošinot būves saglabāšanu visā tās ekspluatācijas laikā un nepieļautu apdraudējuma iestāšanos.
7. Rekomendācijām jābūt skaidrām un nepārprotamām, ar pietiekamu detalizāciju, kas efektīvi veicinātu turpmāko procesu būves sakārtošanā un nekavētu procesa virzību.
8. Uz būtiskām konstrukciju plaisām, kas var radīt draudus ēkas noturībai, nepieciešams uzstādīt markas plaisu attīstības turpmākai pārbaudei.
9. Gadījumos, kad tiek konstatēts pirmsavārijas stāvoklis, avārijas stāvoklis vai būves nedrošums, detalizētas un tiešas rekomendācijas Pasūtītājam nododamas nekavējoties.
10. Pasūtītājam ir tiesības pieprasīt pamatotu rekomendējošo pasākumu daļu un veicamo darbu apjomu izklāstu ēkai, lai nodrošinātu būves saglabāšanu visā tās ekspluatācijas laikā un nepieļautu apdraudējuma iestāšanos un, lai nepieciešamības gadījumā, pēc darba veicēja sniegtām rekomendācijām un risinājumiem, veiktu konstatēto nepilnību vai bīstamības novēršanu.
11. Darba veicējam jābūt reģistrētam Būvkomersantu reģistrā, informācijai jābūt pieejamai Būvniecības informācijas sistēmā (BIS).
12. Darba veicējam jābūt būvniecības speciālistam ar sertifikātu.
13. Izstrādātais tehniskais apsekošanas atzinums jāiesniedz 1 (vienā) drukātā eksemplārā un elektroniskā formātā Pasūtītājam. Tehniskais apsekojums iesniedzams Būvniecības informācijas sistēmā (BIS).
14. Ēkas, kurām nepieciešams izstrādāt būvju tehniskās apsekošanas atzinumus:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| **Nr. p. k.**  | **Objektu adreses** | **Kadastra Nr.** | **Būves tips** | **Kāpņu telpu skaits** | **Stāvu skaits** | **Piedāvājuma cena EUR, bez PVN** |
| 1. | Mazā Rīgas iela 6 | 32135011527 | 11220102 | 0 | 1 |  |
| 2. | Mazā Rīgas iela 8 | 32135011525 | 11220102 | 0 | 1 |  |
| 3. | Mazā Rīgas iela 10 | 32135011538 | 11220102 | 0 | 1 |  |
| 4. | Stacijas iela 1 | 32130010181 | 11220102 | 1 | 2 |  |
| 5. | Stacijas iela 2 | 32135011607 | 11220102 | 1 | 2 |  |
| 6. | Raiņa iela 42 | 32130010652 | 11220102 | 1 | 2 |  |
| 7. | Daugavas iela 43 | 32130010165002 | 12200101 | 1 | 2 |  |
|  |  |  |  |  | **Kopā:** |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Sagatavoja: S.Kirilova

4.pielikums

NOLIKUMAM

“Daudzdzīvokļu dzīvojamo

māju tehniskās apsekošanas atzinuma izstrādāšana”

ID Nr. PlavinuKP 2025/03

**Pretendenta**

**FINANŠU PIEDĀVĀJUMS**

“Daudzdzīvokļu dzīvojamo māju tehniskās apsekošanas atzinuma izstrādāšana”

ID Nr. PlavinuKP 2025/03

|  |  |
| --- | --- |
| **Pakalpojuma veids** | **Piedāvātā līgumcena** ***euro* (bez PVN)** |
| Daudzdzīvokļu dzīvojamo māju tehniskās apsekošanas atzinuma izstrādāšana (KOPĀ) |  |
| **PVN, EUR** |  |
| **Kopā piedāvātā līgumcena EUR,** |  |
| **Pastāvīgā atlaide %** |  |

1. Finanšu piedāvājumā ir norādīta līgumcena - kopējā cena par kādu tiks veikti Darbi (kopējā piedāvājuma cena), kā arī atsevišķi pievienotas vienības cenas, izmaksu pozīcijas un to izmaksas.

 2. Atsevišķi pievienotais piedāvātās līgumcenas atšifrējums saskaņā ar Tehnisko specifikāciju ir sagatavots atbilstoši Ministru kabineta 2017.gada 3.maija noteikumu Nr. 239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība”” prasībām.

 3. Tāmē ir iekļauti visi darbi un materiāli, pat, ja Pasūtītājs tos nav iekļāvis savā tāmē, bet to nepieciešamība izriet no pakalpojuma apjoma vai faktiskās situācijas.

 4. Vienību cenas ir fiksētas uz visu Darba izpildes laiku un netiks pārrēķinātas.

**Pretendenta kontaktpersonas :**

|  |  |
| --- | --- |
| Vārds |  |
| Uzvārds |  |
| Amats |  |
| Tālruņa numurs |  |
| Faksa numurs |  |
| e-pasta adrese |  |

Paraksts \*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pretendenta vadītājs vai pilnvarotais pārstāvis

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* Piedāvājums ir jāparaksta pretendenta vadītājam vai viņa pilnvarotai personai (šādā gadījumā pretendenta piedāvājumam obligāti jāpievieno pilnvara).*

1. [↑](#footnote-ref-1)